lv lv lv lv lv lv lv lv lv lv lv de lv lv lv lv lv en lv lv ru lv lv lv fy lt lv lv hu en en lv ca sk hbs_lat es lv id lv lv lv ca lv hbs_lat lv lv lv lv fi lv lv lv lv lv lv lv lv lv lv lv lv lv ru lt en es lv id lv lv lv fi lv lv lv lv nl en en es lv lv lv lv lv lv lv lv lv es lv es lv lv lv lv lv lv lv lv nl lv lt lv en nl gl lv lv lv lv lv lv en es lv de ru lv nl en lv nl en lv lv lv lv mn pt lt eu lv lv fr lv lv lv lv lv lv lv lv nl lv lv nl lv lv lv lv lv sl lv en lv lv ru lv lv nl lv lv lv lv
Ar platformas “Dod iespēju” atklāšanu aicina sabiedrību būt atbalstošākiem pret cilvēkiem ar invaliditāti – ZZ.lv
Vārda dienas svin: Rodrigo, Rauls
andra.ozola@zz.lv - 06.04.2022 - 11:03
Aktualizējot iekļaujošas un līdztiesīgas sabiedrības vērtības, Sabiedrības integrācijas fonds (SIF) atklāj līdzdalības un savstarpējās palīdzības platformu “Dod iespēju”. Platformas mērķis ir aicināt sabiedrību būt atbalstošākiem pret cilvēkiem ar invaliditāti un vairāk iekļaut šo sabiedrības grupu gan darba tirgū, gan sabiedriskajā dzīvē. Platforma ir piecgades kampaņas “Atvērtība ir vērtība” noslēdzošā – 2022. gada centrālā aktivitāte ar fokusu uz cilvēkiem ar invaliditāti, viņu stāstiem, sajūtām un vajadzībām, informē SIF.
Personu ar invaliditāti skaits turpina pieaugt ik gadu, 2016. gadā tas bija 8,8% no kopējā valsts iedzīvotāju skaita, bet 2020. gada beigās – jau 10,5 %. Diemžēl apkārtējās sabiedrības diskriminējošā attieksme arī pieaug (no 17% 2014. gadā uz 24% 2020. gadā). Jāņem vērā, ka lielākais personu ar invaliditāti īpatsvars ir tieši darbspējas vecumā – 106 877 iedzīvotāji, liecina Labklājības ministrijas dati. Pieaugot šādu cilvēku skaitam, jārod veidi, kā šo sabiedrības daļu organiski iekļaut darba tirgū un ikdienas notikumos, kā mazināt pretestību un noraidošo attieksmi un kā sniegt cilvēkiem tādu palīdzību, kāda viņiem pēc būtības ir nepieciešama.
“Katrs cilvēks ir vērtība, arī cilvēki ar invaliditāti. Diemžēl tas joprojām ir īpaši jāuzsver, jo liela daļa sabiedrības arī šodien dažādu aizspriedumu un nezināšanas dēļ izslēdz šos cilvēkus no sabiedriskām un profesionālām norisēm. Platforma ir viens maziņš solis, caur kuru aicinām dot iespēju cilvēkiem ar invaliditāti kā lielās, tā mazās lietās. Platformas mērķis ir rādīt, kādas ir cilvēku ar invaliditāti patiesās vajadzības un vēlmes, un ļaut vienkāršā veidā tās piepildīt uzņēmumiem, organizācijām un vienkārši labvēļiem, kuriem ir brīvi resursi, tādā veidā visai sabiedrībai rādot priekšzīmi, ka palīdzēt un dot iespēju ir patiešām vienkārši,” platformas būtību skaidro Zaiga Pūce, SIF direktore.
2022. gada kampaņas centrālais resurss ir iniciatīva – platforma “Dod iespēju”, kuras pamatā ir vīzija par labāku, iekļaujošu sabiedrību, kur nav vietas izslēgšanai un diskriminācijai. Platforma “Dod iespēju” ir plānota kā vieta, kur satikties atbalstam, iesaistei, motivācijai un sapratnei. Organizācijas, kas strādā vai savā darbā iesaista cilvēkus ar invaliditāti, šeit izklāstīs aktuālās vajadzības un nepieciešamā atbalsta veidus, bet uzņēmumi un organizācijas, kas ir gatavi palīdzēt jebkādā veidā, sniegs praktisku atbalstu to piepildīšanai un īstenošanai. Vajadzību un atbalsta pieteikumu iesniegšana notiks tīmekļa vietnē www.atvertiba.lv.
Saturs turpināsies pēc reklāmas.
“Pirmkārt, mums kā sabiedrībai ir jāiemācās rēķināties ar cilvēkiem, kuriem ir dažāda veida invaliditāte. Ko tas nozīmē? Tas nenozīmē pārspīlētu palīdzību, skaļāku runāšanu vai darbu izdarīšanu viņu vietā, tas nozīmē iespējas došanu, šo cilvēku iesaisti ikdienas dzīvē un notikumos. Otrkārt, balstoties uz statistikas datiem, kas rāda, ka arvien vairāk kļūst darbspējīgo cilvēku ar invaliditāti, mums jābūt daudz elastīgākiem un jāpielāgo darba vides, un šeit es domāju ne tikai par uzbrauktuvēm, bet arī par dažādām datorprogrammām, kas palīdz cilvēkiem ar redzes vai dzirdes traucējumiem būt produktīviem darba ņēmējiem. Protams, es gribētu arī totālu attieksmes maiņu pret cilvēkiem ar invaliditāti, saredzot katrā no cilvēkiem tā būtību un vērtību,” skaidro Ivars Balodis, Invalīdu un viņu draugu apvienības “Apeirons” vadītājs.
Informatīvā kampaņa “Atvērtība ir vērtība” sākta 2018. gadā, lai pievērstu uzmanību tādiem sabiedrības diskriminācijas, tolerances un nevienlīdzības attieksmes jautājumiem kā patvēruma meklētāji un personas ar bēgļa vai alternatīvo statusu (2018. gads), cilvēki ar dažādu etnisko izcelsmi un piederību (2019. gads), dzimumu līdztiesība (2020. gads) un diskriminācija vecuma dēļ (2021. gads).
Kampaņa tiek īstenota Sabiedrības integrācijas fonda projekta “Dažādības veicināšana” ietvaros. Finansējums piešķirts 85% apmērā no Eiropas Sociālā fonda, un 15% finansē Latvijas valsts.
Nākamnedēļ populārākie vārdi – Sergejs un Svetlana
Izstāde „Veselības augi un garšaugi 2022” Dabas muzejā
Aicina ziedot maznodrošināto iedzīvotāju mājdzīvniekiem
Atsākas akcija “Adījumi” – Latvijas rokdarbnieču darinājumus Ukrainas atbalstam bez maksas pieņem visās pasta nodaļās
Šonedēļ populārākais vārds – Māris
Latvijas vīnogu izstāde 2022 – Bauskas pils pagalmā 24.septembrī
Lai komentētu, jums jāpiesakās sistēmā.
Teātra izrāde Veronikas Plotņikovas dumpis “Par spīti”
Ražas svētku gadatirgus Jelgavas novadā
Sieviešu kora “Vizma” 50 gadu jubilejas koncerts
Vai esat sagatavojis krājumus ziemai?
Nē, nopirkšu visu veikalā, kad būs nepieciešams
Jā, sagatavoju konservus ziemai
Jā, man ir pilns pagrabs ar kartupeļiem un dārzeņiem
Nē, man tas nav aktuāli
Lai par to domā citi
cilveks@cilveks.lv komentē Universitāte piedāvā apgūt atsevišķus studiju kursus kā klausītājam: “šitā 90ajos es uz filosofijas lekcijām universitātē piestaigāju brīvajā laikā, kad nebij naudas vai ar ko dzert un garlaicīgi.” Sep 21, 13:46
yquoceczvvoajdrkfa@kvhrw.com komentē Antiradars nepalīdzēja: “Proti, NĒ, tas nav antiradars. Tas ir radaru detektors. Antiradars neļautu policijai nomērīt aprīkotās mašīnas ātrumu.” Sep 18, 18:08
valdiskromiss@gmail.com komentē Valdība atbalsta pedagogu darba slodzes līdzsvarošanu un atalgojuma likmes paaugstināšanu: “sadales tīklu un lv valsts mežu vadība” Sep 18, 08:19
Vēlies portālā pārbaudītu un atbildīgu saturu? Atbalsti reģionālo portālu ar ziedojumu. Tas stiprinās kvalitatīvu un neatkarīgu žurnālistiku mūsu novadā.
Izvēlēties summu1 €5 €10 €20 €Cita summa
SIA "Reģionu Mediji"| Reģ. nr.: Reģ. nr.: 50103305231 | Adrese: Andrejostas iela 23, Rīga, LV-1045
Paldies, Jūsu ziedojums EUR ir pieņemts!
Jūsu atbalsts veicinās kvalitatīvas žurnālistikas attīstību Latvijas reģionos.